
సెయింట్ పీటర్స్బర్గ్ : పర్యావరణ పరిరక్షణ విషయంలో భారతదేశంపై నిందలు మోపిన అమెరికా అధ్యక్షుడు డొనాల్డ్ ట్రంప్కు ప్రధాన మంత్రి నరేంద్ర మోదీ ఘాటుగా సమాధానమిచ్చారు. సెయింట్ పీటర్స్బర్గ్ ఇంటర్నేషనల్ ఎకనమిక్ ఫోరంలో శుక్రవారం మాట్లాడుతూ పర్యావరణ పరిరక్షణలో భారతదేశానికి వేలాది సంవత్సరాల చరిత్ర ఉందని చెప్పారు. 5000 ఏళ్ళ క్రితమే వేదాలు ఆవిర్భవించాయని, ప్రకృతిని దైవంగా భావించే సంస్కృతిని భారతీయులకు వేదాలు నేర్పాయని పేర్కొన్నారు. పారిస్ ఒప్పందం అమల్లోకి రాక ముందు నుంచే భారతీయులు పర్యావరణ పరిరక్షణపట్ల అత్యంత శ్రద్ధ వహిస్తున్నారని స్పష్టం చేశారు. ప్రకృతిని పరిరక్షించుకోవడానికి భారతీయులు నిరంతరం ప్రాధాన్యమిస్తారన్నారు.భారత్-రష్యా మధ్య 70 ఏళ్ళ నుంచి పటిష్ట సంబంధాలు ఉన్నాయని మోదీ పేర్కొన్నారు. ఇరు దేశాల మధ్య పరస్పర నమ్మకం ఉందన్నారు. రోజు రోజుకూ ఉభయ దేశాల మధ్య సంబంధాలు బలపడుతున్నాయన్నారు.ప్రస్తుతం ప్రపంచం దృష్టి ఆసియాపై ఉందని, భారతదేశాన్ని కొత్త ఆసక్తితో చూస్తోందని తెలిపారు. తన ప్రభుత్వానికి ప్రజల మద్దతు బలంగా ఉందని, రాజకీయ దృఢ నిశ్చయం, సుస్థిరత భారతదేశంలో ఉన్నాయని తెలిపారు. పరిణామాత్మక సంస్కరణలకు స్పష్టమైన దార్శనికత మార్గదర్శకత్వం వహిస్తోందని చెప్పారు. మూడేళ్ళ నుంచి అత్యంత కీలకమైన సంస్కరణలను అమలు చేస్తున్నామని తెలిపారు. ‘కనిష్ఠ ప్రభుత్వం, గరిష్ఠ పాలన’ అనే సిద్ధాంతంతో ఈ సంస్కరణల అమలు జరుగుతోందన్నారు. భారతదేశం నేడు వేగంగా ప్రగతి సాధిస్తోందని చెప్తూ ప్రజల భాగస్వామ్యం ఉన్నపుడే మార్పు సాధ్యమవుతుందన్నారు. నిర్ణయీకరణ వ్యవస్థలతో సామరస్యంగా పని చేసినపుడు మాత్రమే శక్తిమంతమైన బ్యూరోక్రసీ సరైన చర్యలు తీసుకోవడం సాధ్యమవుతుందన్నారు.భారతదేశంలోని వైవిధ్యం గురించి మోదీ మాట్లాడుతూ సుమారు 100 భాషలు మాట్లాడేవారు ఐకమత్యంగా ఉన్నారన్నారు. వ్యాపారం చేయడాన్ని సులభతరం చేయడంలో పురోగతి సాధించామని చెప్పారు.  చాలా కాలంగా జీఎస్టీని అమలు చేయాలని ప్రయత్నిస్తున్నామని, అది జూలై 1 నుంచి అమల్లోకి రాబోతోందని తెలిపారు.డిజిటల్ ఇండియా ఫలాలు అత్యంత నిరుపేదలకు కూడా చేరాలన్నదే తమ లక్ష్యమని మోదీ చెప్పారు.  సమాఖ్య ప్రభుత్వంలో తాము 7,000 సంస్కరణలు చేశామన్నారు. అనేక దేశాలు అంగారక గ్రహాన్ని చేరుకోవాలని ప్రయత్నించాయని చెప్తూ తొలి ప్రయత్నంలోనే అంగారక గ్రహాన్ని చేరుకున్నది మాత్రం భారతదేశమేనని చెప్పారు.  యువత ఉద్యోగార్థులుగా కాకుండా, ఉద్యోగాలు ఇచ్చేవారిగా తయారు కావాలన్న లక్ష్యంతో ప్రభుత్వం కృషి చేస్తోందని మోదీ చెప్పారు. భారతదేశంలో వ్యాపారావకాశాల గురించి వివరిస్తూ భారత్లో రైళ్ళలో ప్రయాణించేవారు చాలా దేశాల జనాభా కన్నా ఎక్కువ అని వివరించారు. రైల్వే మౌలిక సదుపాయాల కల్పన చాలా కీలకమని తెలిపారు. భారతదేశంలో అవకాశాలకు ఆకాశమే హద్దు అని తెలిపారు.

seint petersburg : paryaavarana parirakshana vishayamlo bharatadesampai nindalu mopina america adhyakshudu donald trumpku pradhaana mantri narendra modii ghaatugaa samaadhaanamichaaru. seint petersburg international ekanamik foramlo sukravaaram maatlaadutuu paryaavarana parirakshanalo bhaaratadesaaniki velaadi samvatsaraala charitra undani cheppaaru. 5000 ella kritame vaedaalu aavirbhavinchaayani, prakrutini daivangaa bhavinche samskrutini bhaaratheeyulaku vaedaalu nerpayani perkonnaru. paris oppandam amalloki raaka mundu nunche bhaaratheeyulu paryaavarana parirakshanapatla atyanta shraddha vahistunnaarani spashtam chesaru. prakrutini parirakshinchukovadaanika bhaaratheeyulu nirantaram praadhaanyamistaaranna.bharat-rashya madhya 70 ella nunchi patishta sambandhaalu unnaayani modii perkonnaru. iru deshaala madhya paraspara nammakam undannaaru. roju rojuku ubhaya deshaala madhya sambandhaalu balapadutunnaayannaaru.prastutam prapancham drushti aasiyapai undani, bhaaratadesaanni kotta aasaktito chustondani telipaaru. tana prabhutvaaniki prajala maddatu balangaa undani, rajakeeya drudha nischayam, susthirata bhaaratadesamlo unnaayani telipaaru. parinaamaatmaka samskaranalaku spashtamaina daarsanikata maargadarsakatvam vahistondani cheppaaru. moodella nunchi atyanta keelakamaina samskaranalanu amalu chestunnamani telipaaru. ‘kanishta prabhutvam, garishta paalana’ ane siddhaantamto ee samskaranala amalu jarugutondannaru. bharatadesam nedu vegamgaa pragati saadhistondani cheptuu prajala bhagaswamyam unnapude maarpu saadhyamavutundannaaru. nirnayeekarana vyavasthalatho saamarasyamgaa pani chesinapudu matrame saktimantamaina beurocrusy saraina charyalu teesukovadam saadhyamavutundannaaru.bhaaratadesamlooni vaividhyam gurinchi modii maatlaadutuu sumaru 100 bhashalu matladevaru aikamatyamgaa unnaarannaaru. vyaparam cheyadaanni sulabhataram cheyadamlo purogati saadhinchaamani cheppaaru.  chala kaalamgaa gstne amalu cheyalani prayatnistunnamani, adhi juulai 1 nunchi amalloki rabotondani telipaaru.disital india phalaalu atyanta nirupedalaku kuudaa cheralannade tama lakshyamani modii cheppaaru.  samakhya prabhutvamlo taamu 7,000 samskaranalu chesamannaru. aneka deshaalu angaaraka grahanni cherukovalani prayatninchaayani cheptuu toli prayatnamlone angaaraka grahanni cherukunnadi maatram bharatadesamenani cheppaaru.  yuvata udyogaarthulugaa kakunda, udyogaalu ichevaarigaa tayaaru kaavaalanna lakshyamto prabhutvam krushi chestondani modii cheppaaru. bhaaratadesamlo vyaapaaraavakaasaala gurinchi vivaristuu bhaaratlo raillalo prayaaninchevaaru chala deshaala janabha kanna ekkuva ani vivarinchaaru. railve moulika sadupayala kalpana chala keelakamani telipaaru. bhaaratadesamlo avakaasaalaku aakaasame haddu ani telipaaru.